**Uzziņa par tiesību akta projektu Vadības komitejai**

14.12.2020.

|  |  |  |  |
| --- | --- | --- | --- |
| № | Sniedzamā informācija | Informācija par projektu | |
|  | **Ministru kabineta noteikumu projekts “Grozījumi Ministru kabineta 2017.gada 8.augusta noteikumos Nr.468 “Noteikumi par atsevišķiem muitas kontroles veidiem””** | | | |
| 1. | Projekta izstrādes nepieciešamības pamatojums | Ar noteikumu projektu paredzēts nodrošināt likumprojektā “Grozījumi Muitas likumā” (turpmāk – likumprojekts) noteikto deleģējumu Ministru kabinetam. Likumprojekts tika izstrādāts, lai nodrošinātu ar Ministru kabineta 2019. gada 14. augusta rīkojuma Nr. 401 “Par konceptuālo ziņojumu “Par līdzšinējā regulējuma izvērtējumu attiecībā uz intelektuālā īpašuma tiesību aizsardzību muitas jomā”” 2. punktu atbalstīto konceptuālā ziņojuma “Par līdzšinējā regulējuma izvērtējumu attiecībā uz intelektuālā īpašuma tiesību aizsardzību muitas jomā” IV sadaļā ietvertos pasākumus nacionālajā regulējumā, tādejādi atsevišķos gadījumos attiecībā uz precēm, par kurām aizdomas, ka tās ir viltotas, nodrošinot personas tiesību aizstāvību tiesā, savukārt pārējos gadījumos pilnveidojot esošo praksi un normatīvo regulējumu. Likumprojekta6. pants paredz papildināt Muitas likumu ar jaunu 14.1 pantu, kā rezultātā normatīvajā regulējumā (noteikumu projektā) jāparedz:  1. kārtību kādā īsteno muitas kontroles pasākumus intelektuālā īpašuma tiesību aizsardzībai;  2. lēmuma, ar kuru tiek apstiprināts lūgums muitas iestādei rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības, saņēmēja pienākumus muitas kontroles pasākumu īstenošanas procesā;  3. lēmuma saņēmēja apstiprinājumā par intelektuālā īpašuma tiesību pārkāpumu norādāmo informāciju;  4. kārtību, kādā lēmuma saņēmējs regulas 608/2013 izpratnē sedz izdevumus par izlaišanai apturēto vai izturēto preču glabāšanu un iznīcināšanu un nosaka šo izdevumu apmēru.  Šobrīd daļa no minētajiem uzdevumiem Ministru kabinetam jau ir iekļauti MK noteikumos Nr. 468[[1]](#footnote-1), kuru II.sadaļa nosaka kārtību, kādā veicami muitas kontroles pasākumi intelektuālā īpašuma tiesību aizsardzībai.  Ņemot vērā, ka ar Likumprojektu tiek izslēgts Muitas likuma 14.panta otrās daļas 2.punktā dotais deleģējums Ministru kabinetam[[2]](#footnote-2), tā vietā atbilstošu deleģējumu paredzot likumprojekta 4.pantā, ar kuru Muitas likums tiek papildināts ar jaunu 14.12 pantu, jāveic grozījumi arī MK noteikumu Nr. 468 izdošanas pamatojumā.  Papildus, Likumprojekta6. pants paredz papildināt Muitas likumu ar jaunu 14.4 pantu, kā rezultātā MK noteikumos Nr.468 jānosaka preču paraugu izņemšanas kārtība atbilstoši Regulas Nr. 608/2013[[3]](#footnote-3) 23. panta 2. punktam, kā arī preču paraugu, kas izņemti saskaņā ar Regulas Nr. 608/2013 19. pantu atdošanas kārtību preču deklarētājam vai valdītājam gadījumā, ja tiek konstatēts, ka preces nepārkāpj intelektuālā īpašuma tiesības. | |
| 2. | Vadības darba plāna uzdevuma numurs un tā izpildes termiņš | Nav attiecināms. | |
| 3. | Projekta īss saturs | Ar noteikumu projektu, papildus jau esošajiem MK noteikumos Nr.468 noteiktajiem jautājumiem, kas saistīti ar muitas kontroles pasākumiem intelektuālā īpašuma tiesību aizsardzībai, tiks noteikta lēmuma saņēmēja apstiprinājumā par intelektuālā īpašuma tiesību pārkāpumu norādāmo informācija, kā arī preču paraugu izņemšanas kārtība atbilstoši Regulas Nr. 608/2013 23. panta 2. punktam. Tāpat arī preču paraugu, kas izņemti saskaņā ar Regulas Nr. 608/2013 19. pantu, atdošanas kārtība preču deklarētājam vai valdītājam gadījumā, ja tiek konstatēts, ka preces nepārkāpj intelektuālā īpašuma tiesības. | |
| 4. | Iespējamie risinājuma varianti (ja nepieciešams) | Nav citu risinājumu. | |
| 5. | Par projektu nosakāmā atbildīgā amatpersona | S.Āmare – Pilka, Netiešo nodokļu departamenta direktore. | |
| 6. | Nosakāmais projekta sagatavotājs (ja nepieciešams) | M.Vībāne, Netiešo nodokļu departamenta Muitas un akcīzes nodokļa nodaļas vecākā eksperte. | |
| 7. | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams. | |
| 8. | Sabiedrības līdzdalība | Uzziņa par tiesību akta projekta izstrādi tiks publicēta Finanšu ministrijas un Valsts kancelejas mājas lapā.  Projekts tiks izskatīts Konsultatīvās padomes muitas politikas jomā ietvaros.  Sabiedrība viedokli par projektu var sniegt līdz 2021.gada 15.janvārim. | |
| 9. | Ministrijas struktūrvienības un padotības iestādēm, ar kurām projekts jāsaskaņo | 1. Juridiskais departaments; 2. Valsts ieņēmumu dienests. | |
| 10. | Nosūtīšanas saskaņošanai termiņš, saskaņošanas termiņš | 01.02.2021. (saskaņošanai paredzēts nosūtīt 18.01.2021.) | |
| 11. | Prognozējamā projekta finansiālā ietekme uz valsts budžetu | Projekta finansiālā ietekme uz valsts budžetu nav paredzēta. | |
| 12. | Tiesību akta ieviešanas kalendārais plāns | Paredzēts izsludināt VSS – 11.03.2021.  Paredzēts iesniegt MK līdz 20.08.2021. | |
| 13. | Uzziņas sagatavotājs | M.Vībāne, Netiešo nodokļu departamenta Muitas un akcīzes nodokļa nodaļas vecākā eksperte. | |
| |  | | --- | | Uzziņu iesniedza Netiešo nodokļu departamenta direktore S.Āmare-Pilka | | Tālrunis, e-pasts: 67095510, [Solvita.Āmare-Pilka@fm.gov.lv](mailto:Solvita.Āmare-Pilka@fm.gov.lv)  Uzziņa iesniegta 14.12.2020. | | | |

1. Ministru kabineta 2017.gada 8.augusta noteikumi Nr.468 “Noteikumi par atsevišķiem muitas kontroles veidiem” [↑](#footnote-ref-1)
2. Ministru kabineta nosaka kārtību, kādā īsteno muitas kontroles pasākumus intelektuālā īpašuma tiesību aizsardzībai, kā arī lēmuma, ar kuru tiek apstiprināts lūgums muitas iestādei rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības, saņēmēja pienākumus muitas kontroles pasākumu īstenošanas procesā un kārtību, kādā sedz izdevumus par izlaišanai apturēto vai aizturēto preču glabāšanu un iznīcināšanu un nosaka šo izdevumu apmēru (Muitas likuma 14.panta otrās daļas 2.punkts) [↑](#footnote-ref-2)
3. Eiropas Parlamenta un Padomes 2013. gada 12. jūnija regula (ES) Nr. 608/2013 par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003 [↑](#footnote-ref-3)